Държавен вестник, бр. 16, 2015 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  16
„(8) Встъпване в правата и задълженията 
на прехвърлителя на предприятие по ал. 4 не 
може да се извърши по отношение на схемите 
за преходна национална помощ за говеда и тю­
тюн и схемата за дребни земеделски стопани.“
§ 17. В чл. 15 ал. 1 се изменя така:
„(1) Подаването на заявление за подпома­
гане с данните и декларациите по чл. 3, на 
заявление за регистрация по чл. 3а и на дек­
ларациите по чл. 33 от наредбата по чл. 38а, 
ал. 4 ЗПЗП и подписването на заявленията и 
съпровождащите приложения се извършват 
лично от кандидата или от упълномощено 
лице с нотариално заверено пълномощно.“
§ 18. В чл. 17 се правят следните изменения:
1. Алинея 3 се изменя така:
„(3) В случаите по ал. 1 кандидатите за 
подпомагане трябва да се явят в съответната 
ОПМСП в срок до 20 работни дни от получа­
ване на уведомителните писма, но не по-късно 
от 1 декември в годината на кандидатстване. 
Ако някой от кандидатите за подпомагане не се 
яви в този срок, Разплащателната агенция му 
налага санкции съгласно чл. 19 от Делегиран 
Регламент (ЕС) № 640/2014 на Комисията от 
11 март 2014 г. за допълнение на Регламент 
(ЕС) № 1306/2013 на Европейския парламент 
и на Съвета по отношение на интегрираната 
система за администриране и контрол и усло­
вията за отказ или оттегляне на плащанията 
и административните санкции, приложими 
към директните плащания, подпомагането на 
развитието на селските райони и кръстосаното 
съответствие (ОВ L 181 от 20.06.2014 г.), след 
прилагане на процедурата за съпоставяне на 
заявена и допустима площ във физическия 
блок, когато общата допустима за подпома­
гане площ на физическия блок е по-малка от 
общата площ на заявените блокове на земе­
делските стопанства, отказва да му изплати 
субсидия за застъпените площи.“
2. Алинея 5 се изменя така:
„(5) Когато уведомителното писмо с об­
ратна разписка не може да бъде връчено 
на кандидата и са изчерпани останалите 
възможности, предвидени в АПК, ОПМСП 
изготвя констативен протокол и оповестява 
публично уведомлението на видно място в 
своето помещение и на интернет страницата 
на ДФЗ – РА или по друг обичаен начин. В 
този случай срокът по ал. 3 започва да тече 
от датата на оповестяването.“
3. Алинея 7 се изменя така:
„(7) Когато за една и съща площ, за която е 
установено застъпване, са предоставени доку­
менти по чл. 2а, ал. 2, доказващи правото на 
ползване от двама или повече от кандидатите, 
и когато никой от кандидатите не е предос­
тавил такива документи, Разплащателната 
агенция им налага санкции съгласно чл. 19 
от Делегиран Регламент (ЕС) № 640/2014, след 
прилагане на процедурата за съпоставяне на 
заявена и допустима площ във физическия 
блок, когато общата допустима за подпомагане 
площ на физическия блок е по-малка от общата 
площ на заявените блокове на земеделските 
стопанства, отказва изплащането на субсидии 
за застъпената площ на всички кандидати.“
4. В ал. 8 думите „чл. 58 от Регламент 
№ 1122/2009“ се заменят с „чл. 19 от Делеги­
ран Регламент (ЕС) № 640/2014“.
§ 19. В чл. 18, ал. 1 думите „Наредба № 5 
от 2010 г. за условията за допустимост за под­
помагане на земеделските парцели по схеми за 
плащане на площ и за общите и регионални 
критерии за постоянни пасища“ се заменят с 
„Наредба № 2 от 17 февруари 2015 г. за крите­
риите за допустимост на земеделските площи 
за подпомагане по схеми и мерки за плащане 
на площ (ДВ, бр. 15 от 2015 г.)“.
§ 20. В § 1 от допълнителните разпоредби 
се правят следните изменения и допълнения:
1. В т. 1 буква „е“ се изменя така:
„е) принудително отчуждаване на голяма 
част от стопанството, ако това не се е очак­
вало към деня на подаване на заявлението за 
подпомагане по чл. 1.“
2. Създава се т. 6:
„6. „Животинска единица“ са единиците, 
определени в Приложение II „Коефициенти 
на преобразуване на животните в животин­
ски единици, посочени в чл. 9, параграф 2“ 
от Регламент за изпълнение (ЕС) № 808/2014 
на Комисията от 17 юли 2014 г. за определяне 
на правила за прилагане на Регламент (ЕС) 
№ 1305/2013 на Европейския парламент и на 
Съвета относно подпомагане на развитието на 
селските райони от Европейския земеделски 
фонд за развитие на селските райони (ОВ L, 
бр. 227 от 31 юли 2014 г.), както следва:
а) бикове, крави и други животни от рода 
на едрия рогат добитък на възраст над две 
години и животни от семейство коне на въз­
раст над шест месеца – 1,0 ЖЕ; 
б) животни от рода на едрия рогат добитък 
на възраст от шест месеца до две години –
0,6 ЖЕ;
в) животни от рода на едрия рогат добитък 
на възраст под шест месеца – 0,4 ЖЕ;
г) животни от рода на овцете и кози­
те – 0,15 ЖЕ;
д) свине за разплод > 50 kg – 0,5 ЖЕ;
е) други свине – 0,3 ЖЕ.“
§ 21. В преходните разпоредби се създава 
§ 1в:
„§ 1в. Кандидатите по мярка 214 „Агро­
екологични плащания“ от ПРСР за периода 
2007 – 2013 г., които са поели агроекологичен 
ангажимент, продължават да изпълняват 
същия и подават заявление за плащане до 
изтичането му.“
§ 22. Навсякъде в наредбата преди съкра­
щението „ЗПЗП“ се добавя „от“.
§ 23. Приложението се изменя така: